Siikhu etile,
weettelaka oripa,
Yinsa khuwooza anakhiyoni awe yoori:
“Nlaweni kaapu kiina ya ntthatta.”
Paata ya osusa khuntti etile,
yo khupakhira nkalawa mphule aariimo Yinsa.
Na kalawa kiina zeetta owaaperekha.
Khwaaza ovuma pheevo zawoopisa,
na mawipi khusala apiya kalawa yaya khwa nanna aari wiitaalaamo maati.
Yinsa aarettiye eettaka olala sheezi aphiteeziye nsaawu.
Aphano anakhiyoni awe khunlansa na khumuuza yoori:
“Mwaaliimu,
khinuujali fweeyo nifwaka?”
Yinsa khulankha khunyamaza pheevo na khuuza pahari yoori:
“Etthe nreke!
Onyamale!”
Pheevo khunyamala na zooshi khwiiya zawiitthaala.
Aphano khuwoozela anakhiyoni awe yoori:
“Mwinoovani?
Nalelo khamwina amini?”
Anakhiyoni apale ari awoova channu,
khusala oozana yoori:
“Ti paani otu aya,
anshututeliwaaye ti pheevo na pahari?”